stanford-oval/wikipedia huggingface dataset:
แครชแบนดิคูต (วิดีโอเกม)

| แครชแบนดิคูต |
| --- | --- |

ผู้พัฒนา: นอตีด็อก
ผู้จัดจำหน่าย: โซนี่คอมพิวเตอร์เอ็นเตอร์เทนเมนต์
กำกับ: เจสัน รูบิน
อำนวยการผลิต: เดวิด ซิลเลอร์
ออกแบบ: เดวิด ซิลเลอร์
โปรแกรมเมอร์: แอนดี เกวิน เดฟ แบกเกตต์
ศิลปิน: ชาลส์ เซมบิลลาส โจ เพียร์สัน บ็อบ ราเฟ
แต่งเพลง: จอช แมนเซลล์
ชุด: แครชแบนดิคูต
เครื่องเล่น: เพลย์สเตชัน
วางจำหน่าย: NA: September 9, 1996 EU: November 8, 1996
แนว: เกมแพลตฟอร์ม
รูปแบบ: ผู้เล่นคนเดียว
แครชแบนดิคูต (อังกฤษ: Crash Bandicoot) เป็นวิดีโอเกมแพลตฟอร์มพัฒนาโดยทีมนอตีด็อก และจำหน่ายโดยโซนี่คอมพิวเตอร์เอ็นเตอร์เทนเมนต์ลงเครื่องเพลย์สเตชัน เกมถูกรวมในเกมฉบับรีมาสเตอร์ชื่อ แครชแบนดิคูต เอ็นเซนทริโลจี มีกำหนดวางจำหน่ายลงเครื่องเพลย์สเตชัน 4 ในปี ค.ศ. 2017
แครชแบนดิคูตเป็นเกมแรกในเกมชุดแครชแบนดิคูต เล่าเรื่องเกี่ยวกับตัวละครชื่อเดียวกับเกมที่ถูกวิวัฒนาการโดยด็อกเตอร์นีโอ คอร์เทกซ์ และลูกน้อง ด็อกเตอร์ไนตรัส บริโอ เนื้อเรื่องเล่าเกี่ยวกับแครช ขณะเขาต้องป้องกันไม่ให้บริโอและคอร์เทกซ์ใช้แผนยึดโลกได้ และช่วยเหลือคนรักชื่อ ทอว์นา แบนดิคูตเพศเมียที่ถูกวิวัฒนาการโดยบริโอและคอร์เทกซ์เช่นกัน
แครชแบนดิคูตได้รับคำวิจารณ์โดยรวมในทางบวก โดยนักิจารณ์ยกย่องกราฟิกส์ของเกม และภาพของเกมที่เป็นเอกลักษณ์ แต่ตำหนิเรื่องการควบคุมตัวละครและไม่มีความแปลกใหม่ในฐานะเกมแพลตฟอร์ม เกมกำลังกลายเป็นหนึ่งในวิดีโอเกมที่ขายดีที่สุดบนเครื่องคอนโซล
การเล่น

แครชแบนดิคูต เป็นเกมแพลตฟอร์มที่ผู้เล่นควบคุมตัวละคร แครช ที่เดินทางผ่านด่านหลายด่านตามลำดับที่เกมกำหนดเพื่อดำเนินเรื่อง แครชสามารถกำจัดศัตรูได้โดยกระโดดบนตัวมันหรือใช้ท่าหมุนตัวเพื่อทำให้ศัตรูกระเด็น แครชจะเสียพลังชีวิต  หากถูกศัตรูโจมตีหรือสัมผัสกับอุปสรรคหรือตกลงไปในหลุม แครชสามารถป้องกันตนเองได้โดยสวมหน้ากากอาคุอาคุ ซึ่งปกป้องแครชจากการโจมตีครั้งเดียวหรืออุปสรรค (ยกเว้นหลุม หรืออุปสรรคที่ทำให้ตายทันที) แครชสามารถเก็บหน้ากากได้ครั้งละสองอัน หากเก็บอันที่สามได้ แครชจะมีพลังอมตะชั่วคราว เกมจะจบลงเมื่อผู้เล่นหมดพลังชีวิต โดยพลังชีวิตจะเก็บได้จากหาไอเทมพลังชีวิตหรือจากการเก็บผลวุมพา 100 ผล
ด่านทุกด่านจะมีกล่องไม้กระจัดกระจายไปทั่ว ส่วนใหญ่จะมีไอเทม เช่น ผลวุมพา และหน้ากากอาคุอาคุ ซึ่งกล่องทำลายได้โดยกระโดดทับหรือหมุนตัวให้โดนกล่อง นอกจากนี้ยังมีกล่องอื่น ๆ เช่น กล่องเช็กพอยต์ ที่ให้ผู้เล่นกลับมาเริ่มเล่นที่นั่นได้หลังเสียพลังชีวิต และมีกล่องระเบิด TNT ที่ระเบิดได้หากถูกทำลาย หรือนาฬิกาจับเวลาที่ทำงานเมื่อแครชกระโดดทับ กล่องบางชนิด เช่นกล่องเหล็ก เป็นกล่องที่มองไม่เห็น ทำให้ผู้เล่นต้องทำลายกล่องเครื่องหมายอัศเจรีย์เมื่อให้กล่องนั้นมองเห็น หากผู้เล่นผ่านด่านโดยทำลายกล่องครบทุกกล่องโดยไม่ตาย พวกวเขาจะได้รับอัญมณี อัญมณีสามารถเก็บได้ตามด่านลับหรือเส้นทางลับอัญมณีบางอันจำเป็นต้องเก็บเพื่อเข้าสู่ด่านใหม่ การเก็บอัญมณีในเกมทำให้ผู้เล่นพบฉากจบที่แท้จรืง หากผู้เล่นเก็บสัญรูปโบนัสได้มากพอ พวกเขาจะได้หายตัวเข้าสู่ด่านโบนัส ซึ่งจะให้ผู้เล่นบันทึกเกมได้โดยใช้การ์ดความจำหรือรหัสผ่าน
แคมป์ ลาซโล

| แคมป์ ลาซโล |
| --- | --- |
ประเภท: Adventure Comedy Slapstick
สร้างโดย: Joe Murray
กำกับโดย: Sue Mondt Brian Sheesley
ผู้กำกับศิลป์: Mark O'Hare
เสียงของ: Carlos Alazraqui Jeff Glen Bennett Tom Kenny Mr. Lawrence Jodi Benson Jill Talley Steve Little
ผู้ประพันธ์ดนตรีแก่นเรื่อง: Terry Scott Taylor
ดนตรีแก่นเรื่องเปิด: "Lazlo Was His Name-O"
ผู้ประพันธ์เพลง: Andy Paley
ประเทศแหล่งกำเนิด: สหรัฐอเมริกา
ภาษาต้นฉบับ: อังกฤษ ไทย
จำนวนฤดูกาล: 5
จำนวนตอน: 61 ตอน 2 ตอนพิเศษ 14 ตอนสั้น (รายชื่อตอน)
การผลิต
ผู้อำนวยการผลิต: Joe Murray
ผู้อำนวยการสร้าง: Shareena Carlson (Season 1) Janet Dimon (Season 2–5) Mark O'Hare (supervising producer)
ความยาวตอน: 22 นาที
บริษัทผู้ผลิต: Joe Murray Productions
ออกอากาศ
เครือข่าย: การ์ตูนเน็ตเวิร์ค (ในเครือทรูวิชั่นส์สำหรับประเทศไทย) บูมเมอแรง (ฉายในประเทศไทย)
ออกอากาศ: 8 กรกฎาคม ค.ศ. 2005 (2005-07-08) – 27 มีนาคม ค.ศ. 2008 (2008-03-27)
แคมป์ ลาซโล (อังกฤษ: Camp Lazlo) เป็นการ์ตูนทีวีแอนิเมชันของประเทศสหรัฐอเมริกา ออกอากาศทางช่องการ์ตูนเน็ตเวิร์คและบูมเมอแรง ฉายตอนแรกเมื่อวันที่ 8 กรกฎาคม พ.ศ. 2548 ถึงวันที่ 27 มีนาคม พ.ศ. 2551
ตัวละคร > ตัวละครหลัก

ลาซโล (อังกฤษ: Lazlo)
หัวหน้าหมู่ลัมปัส (อังกฤษ: Scoutmaster Lumpus)
ราจ (อังกฤษ: Raj)
แคลม (อังกฤษ: Clam)
สลิงก์แมน (อังกฤษ: Mr. Slinkman)
แซมซัน (อังกฤษ: Samson)
เอ็ดเวิร์ด (อังกฤษ: Edward)
ชิพ และ สกิพ (อังกฤษ: Chip and Skip)
เดฟ และ ปิงปอง (อังกฤษ: Dave and PingPong)
ชาย 4 หมี่เกีํยว (อังกฤษ: Man Four Noodle)
แพทซี่ สไมลส์ (อังกฤษ: Patsy Smile)
นีน่า (อังกฤษ: NeeNa)
ตัวละคร > ตัวประกอบ

หัวหน้าพยาบาลเลซลี่ (อังกฤษ: Nurse Leslie)
ผู้บังคับบัญชา ฮูฮ่าา (อังกฤษ: commander Hoo Ha)
ทิมมี่ และ ทอมมี่ (อังกฤษ: Timmy and Tommy)
เจนโด (อังกฤษ: Ms. Jane Doe)
เนตรนารี (อังกฤษ: Girl Scouts)
แคลคูลัส (แก้ความกำกวม)

แคลคูลัส (อังกฤษ: calculus) สามารถหมายถึง
แคลคูลัส สาขาหนึ่งของวิชาคณิตศาสตร์
คราบหินปูน (อาจเรียกว่า tartar ก็ได้) คราบของแคลเซียมฟอสเฟตบริเวณฟัน
แคปปิทูลัม

| แคปปิทูลัมของกระดูกต้นแขน  (Capitulum of the humerus) |
| --- | --- |
มุมมองด้านหน้าของกระดูกต้นแขนด้านซ้าย (แคปปิทูลัมอยู่ทางด้านล่างขวาของภาพ)
มุมมองด้านหน้าของกระดูกต้นแขนซ้าย
รายละเอียด
ระบบ: appendicular skeleton
ตัวระบุ
ภาษาละติน: capitulum humeri
TA98: A02.4.04.022
TA2: 1202
FMA: 23373
ศัพท์ทางกายวิภาคของกระดูก[แก้ไขบนวิกิสนเทศ]
แคปปิทูลัมของกระดูกต้นแขน (อังกฤษ: Capitulum of the humerus) เป็นส่วนด้านข้างของพื้นผิวข้อต่อของกระดูกต้นแขน มีลักษณะเป็นเนินเรียบ และกลม ส่วนนี้เป็นข้อต่อกับส่วนหัวของกระดูกเรเดียสซึ่งเป็นพื้นผิวรูปถ้วยคว่ำ เรียกว่าข้อต่อฮิวเมอโรเรเดียล (humeroradial joint)
ภาพอื่นๆ

แผนภาพแสดงกระดูกแขนของมนุษย์
แหล่งข้อมูลอื่น

SUNY Figs 07:02-05
Bioweb at UWLAX aplab เก็บถาวร 2009-02-05 ที่ เวย์แบ็กแมชชีน
capitulum+of+humerus จากเว็บไซต์  eMedicine Dictionary
แคนทอน

แคนทอน (อังกฤษ: canton) เป็นหน่วยการปกครองของประเทศหนึ่ง ๆ 
โดยทั่วไปแล้ว แคนทอนจะค่อนข้างเล็กทั้งโดยขนาดพื้นที่และจำนวนประชากรเมื่อเทียบกับหน่วยการปกครองอื่น ๆ เช่น เทศมณฑล/เคาน์ตี เขต (department) และจังหวัด
และโดยสากลแล้ว แคนทอนที่รู้จักดีที่สุด ที่สำคัญทางการเมืองมากที่สุด ก็คือของประเทศสวิตเซอร์แลนด์
เพราะแม้จะเป็นส่วนหนึ่งของสมาพันธรัฐสวิสทั้งโดยทฤษฎีและโดยประวัติ แต่แคนทอนในสวิตเซอร์แลนด์ก็ยังจัดได้ว่าเป็นรัฐกึ่งเอกราช (semi-sovereign)
คำว่าแคนทอนมาจากคำภาษาฝรั่งเศสสมัยกลาง/ภาษาอิตาลี/ภาษาละติน ว่า canton / cantone / canto / canthus ซึ่งแปลว่า "เมือง" "เขต" หรือ "มุม"
ในประเทศต่าง ๆ

ประเทศเหล่านี้มีหรือเคยมีหน่วยที่ใช้คำว่า "แคนทอน" คือ
แคนทอนของเบลเยียม (225 judicial canton, 208 electoral canton) แต่ไม่ใช่หน่วยการปกครอง เป็นหน่วยฝ่ายตุลาการและการเลือกตั้ง
รัฐบาลของแคนทอนโบฮอล ฟิลิปปินส์ (Cantonal Government of Bohol) ค.ศ. 1898-1899
โบลิเวีย (ปัจจุบันมี 1374 แคนทอนภายใต้ Municipality, Department, และจังหวัด)
แคนทอนของประเทศบอสเนียและเฮอร์เซโกวีนา เป็นหน่วยของสหพันธรัฐบอสเนียและเฮอร์เซโกวีนา มี 10 แคนทอน แต่ละแคนทอนมีนายกรัฐมนตรีและรัฐมนตรีของตนเอง และแบ่งออกเป็น Municipality
แคนาดา เป็นคำเรียกภาษาฝรั่งเศส-แคนาดาโดยเท่ากับเมือง เช่นแคนทอนต่าง ๆ ในรัฐควิเบก ซึ่งมีประชากรไม่เกิน 6,000 คน และมีพื้นที่ไม่เกิน 374 กม2
แคนทอนของประเทศคอสตาริกา เป็นหน่วยการปกครองภายใต้จังหวัด มีทั้งหมด 81 หน่วย เป็นรัฐบาลในระดับเทศบาล (municipality) และแต่ละหน่วยยังแบ่งออกเป็น district ต่าง ๆ
แคนทอนของประเทศเอกวาดอร์ เป็นหน่วยการปกครองภายใต้จังหวัด มีทั้งหมด 221 หน่วย แต่ละหน่วยยังแบ่งออกเป็น parish
แคนทอนของประเทศเอลซัลวาดอร์ เป็นหน่วยการปกครองใต้เมือง (Municipality) ซึ่งอยู่ใต้ Department หรือหมายถึงส่วน "ชนบท" ของเมือง ที่ห่างจากชุมชนต่าง ๆ
แคนทอนในประเทศฝรั่งเศสทั้งหมด 2,054 แคนทอน ซึ่งเป็นส่วนย่อยของ 'arrondissements' ภายใต้ départements ภายใต้ regions และภายในแคนทอนเองอาจมีส่วนย่อยที่เรียกว่า 'communes'
แคนทอนของเลบานอน เป็นเขตที่ไม่ได้การยอมรับแต่ควบคุมโดยกองทหารอาสาสมัครและกลุ่มอื่น ๆ ในระหว่างสงครามกลางเมืองเลบานอนและหลังจากนั้น ปัจจุบัน แคนทอนโดยมากได้กลับสู่การควบคุมดูแลของรัฐบาลประเทศเลบานอนแล้ว
แคนทอนของประเทศลักเซมเบิร์ก ซึ่งเป็นหน่วยการปกครอง 12 หน่วยภายใน districts of Luxembourg ซึ่งมีอยู่ 3 หน่วยในประเทศ
รัฐบาลของแคนทอนนีโกส์ ซึ่งเป็นรัฐบาลชั่วคราวของเกาะนีโกรส์ในช่วงสงครามฟิลิปปินส์-อเมริกาในช่วงคริสต์ศตวรรษที่ 19-20
แคนทอนของเคอร์ดิสถานซีเรีย มี 4 หน่วย
แคนทอนของสวิตเซอร์แลนด์ ซึ่งเป็นรัฐกึ่งเอกราช มี 26 รัฐ แต่ละรัฐมีรัฐธรรมนูญ ฝ่ายนิติบัญญัติ ฝ่ายบริหาร ของตนเอง มีรัฐสภาเดียวที่มีสมาชิกตั้งแต่ 58-200 ตำแหน่ง
แคนทอนที่เป็นหน่วยย่อยของ vingtaine ในเจอร์ซีย์
แคนทอนที่เป็นเขตตุลาการในประเทศเนเธอร์แลนด์
ในประเทศต่าง ๆ > ในประเทศที่เคยมี

แคนทอนของปรัสเซีย เป็นเขตลงทะเบียนทหารระหว่างปี ค.ศ. 1733-1813
แคนทอนของรูเมเลียตะวันออก (เป็นเขตปกครองอิสระในจักรวรรดิออตโตมัน) ซึ่งเป็นหน่วยการปกครองย่อยภายใต้ department
แคนทอนของสหภาพโซเวียต เป็นหน่วยการปกครองย่อยของเขตปกครองอิสระหลายเขตก่อนปี ค.ศ. 1941
ในสาธารณรัฐนิวกรานาดา แคนทอนเป็นหน่วยการปกครองย่อยภายใต้จังหวัด (province)
ในปี ค.ศ. 1873 กบฏของขบวนการ Cantonalism ในสเปนได้เข้ายึดเมืองการ์ตาเคนา ซึ่งเป็นท่าจอดเรือของราชนาวีสเปน แล้วประกาศเมืองเป็นอิสระ
เชิงอรรถและอ้างอิง

↑   Chisholm, Hugh, บ.ก. (1911). "Canton" . สารานุกรมบริตานิกา ค.ศ. 1911. Vol. 5 (11 ed.). สำนักพิมพ์มหาวิทยาลัยเคมบริดจ์. p. 221.
↑  
"canton", Merriam-Webster Collegiate Dictionary (11 ed.), Springfield, Massachusetts, USA: Merriam-Webster, Inc., 2003, Etymology: Middle French, from Italian cantone, from canto corner, from Latin canthus iron tire
↑  
"canton (m)", Babylon French-English, 6.0, Babylon Ltd., n. canton, township
↑  
"Canton", Babylon Italian-English, 6.0, Babylon Ltd., n. canton, Swiss state; minor division of country
↑  "Division Territorial Administrativa de Costa Rica" [Administrative Territorial Divisions of Costa Rica] (PDF) (ภาษาสเปน). Instituto Nacional de Estadística y Censos. 2009. คลังข้อมูลเก่าเก็บจากแหล่งเดิมเมื่อ 2015-08-02. สืบค้นเมื่อ 2017-08-30.{{cite web}}:  CS1 maint: bot: original URL status unknown (ลิงก์)
↑  "De 221 cantones de la Patria, en 198 vence la Revolución Ciudadana" [Of 221 cantons of the Homeland, in 198 wins the Citizen Revolution] (ภาษาสเปน). คลังข้อมูลเก่าเก็บจากแหล่งเดิมเมื่อ 2017-08-15.
↑  "Populations légales 2012 des cantons - découpage 2015". INSEE. 2015.
แคล-คอมพ์ อีเล็คโทรนิคส์ (ประเทศไทย)

| --- | --- |


ประเภท: ชิ้นส่วนอิเล็กทรอนิกส์
อุตสาหกรรม: เทคโนโลยี
รูปแบบ: บริษัทมหาชน SET:CCET
ก่อตั้ง: 4 ธันวาคม พ.ศ. 2532
สำนักงานใหญ่: อาคารซีทีไอ ทาวเวอร์ ชั้น 18, 191/54 และ 191/57 ถนนรัชดาภิเษก เขตคลองเตย กทม. 
บุคลากรหลัก: นาย เซิ่ง สง ซุย (ประธานกรรมการ)  นาย เจี๋ย ลี่ ซุย (รองประธานกรรมการ)  นาย คงสิทธิ์ โจวกิจเจริญ (กรรมการผู้จัดการ)
เว็บไซต์: http://www.calcomp.co.th
บริษัท แคล-คอมพ์ อีเล็คโทรนิคส์ (ประเทศไทย) จำกัด (มหาชน) (อังกฤษ: CAL-COMP ELECTRONICS (THAILAND) PUBLIC CO., LTD. ชื่อย่อ:CCET)  จดทะเบียนจัดตั้งบริษัทเมื่อวันที่ 4 ธันวาคม 2532 เพื่อประกอบธุรกิจเป็นผู้ผลิตและจัดจำหน่ายผลิตภัณฑ์อีเล็คโทรนิคส์ โดยส่วนใหญ่เป็นการผลิตภายใต้เครื่องหมายการค้าของลูกค้าในรูปแบบของ Original Equipment Manufacturing (OEM) ต่อมาบริษัทฯได้จดทะเบียนแปลงสภาพเป็นบริษัทมหาชนจำกัด เมื่อวันที่ 11 สิงหาคม 2543 เริ่มเข้าซื้อขายวันแรกในหมวดชิ้นส่วนอิเล็กทรอนิกส์ เมื่อวันที่ 3 มกราคม 2544 โดยใช้ชื่อย่อหลักทรัพย์ว่า “CCET”
แคนนิเบิลคอปส์

| แคนนิเบิลคอปส์ |
| --- | --- |
แคนนิเบิลคอปส์ ขณะกำลังแสดงสดในวอชิงตัน ดี.ซี. (จากซ้าย-ขวา: ร็อบ แบเรตต์, อเล็ก เวปสเตอร์, พอล มาซูร์ไกวิชซ์, จอร์จ ฟิชเชอร์ และ แพท โอ' ไบรอัน)
ข้อมูลพื้นฐาน
ที่เกิด: บัฟฟาโล, นิวยอร์ก, สหรัฐอเมริกา
แนวเพลง: เดทเมทัล
ช่วงปี: 1988 – ปัจจุบัน
ค่ายเพลง: Metal Blade

สมาชิก: ร็อบ แบเรตต์   อเล็ก เวปสเตอร์   พอล มาซูร์ไกวิชซ์   จอร์จ ฟิชเชอร์   แพท โอ' ไบรอัน
อดีตสมาชิก: คริส บาร์นส์   แจ๊ค โอเวน   บ๊อบ รูเซ

เว็บไซต์: cannibalcorpse.net
แคนนิเบิลคอปส์ (อังกฤษ: Cannibal Corpse) เป็นวงเดทเมทัลสัญชาติอเมริกันจากบัฟฟาโล, นิวยอร์ก ก่อตั้งในปี 1988 สมาชิกวงประกอบด้วย ร็อบ แบเรตต์ (Rob Barrett ) มือริทึมกีตาร์, อเล็ก เวปสเตอร์ (Alex Webster) มือเบส, พอล มาซูร์ไกวิชซ์ (Paul Mazurkiewicz) มือกลอง, จอร์จ ฟิชเชอร์ (George Fisher) ร้องนำและ แพทริค โอ' ไบรอัน (Patrick O'Brien) มือกีตาร์หลัก
แนวเพลงและแรงบันดาลใจส่วนใหญ่ของสมาชิกในวงมาจากแนวเพลงแทรชเมทัล มีวงตัวอย่างอาทิ สเลเยอร์และ คลีเอเตอร์ รวมถึงวงเดทเมทัลเหมือนกันเช่น มอร์บิด เอนเจิล, ออทอพซี และเดท เนื้อหาเพลงส่วนใหญ่กล่าวถึงเนื้อหาแนวสยองขวัญ เช่นเลือด การฆาตรกรรม รวมถึงการทำภาพหน้าปกที่ปรากฏให้เห็นเป็นมนุษย์กับเลือด มีซิงเกิลที่โดดเด่นเช่น Hammer Smashed Face จากชื่ออีพีเดียวกัน ซึ่งได้รับความนิยมมากที่สุดเพลงหนึ่งของวง และเช่นเดียวกับ Make Them Suffer, I Cum Blood เป็นต้น
วงมีความโดดเด่นในเรื่องของการแสดงสดทั้งเสียงร้องอันดุดันและแข็งกร้าวของฟิชเชอร์ หรือที่เรียกว่า "Death growl" การใช้จังหวะกีตาร์ กลองและเบสที่รวดเร็วและหนัก โดยเวปสเตอร์ใช้เทคนิคการดีดเบส 5 สายด้วย 3 นิ้ว และการโขกศีรษะ (Headbanging) ของสมาชิกวงอย่างรุนแรงรวดเร็วเหมือนใบพัดลมที่กำลังหมุน
แคนนิเบิลคอปส์ ได้ออกอัลบั้มมาแล้ว 13 อัลบั้ม 2 บ๊อกซ์เซ็ต 4 วีดิโออัลบั้ม และอัลบั้มคอนเสิร์ตสด 1 อัลบั้ม วงได้รับคำวิจารณ์เชิงลบมากมาย มีการออกสื่อผ่านทางโทรทัศน์หรือทางวิทยุน้อยมาก นอกจากนี้ยังถูกแบนจากหลายประเทศ เช่น ออสเตรเลีย เยอรมนี รวมถึงรัสเซีย จากภาพลักษณ์ของเนื้อหาเพลงและการทำหน้าปกอัลบั้มที่รุนแรง โหดเหี้ยม แต่ถึงอย่างไรก็ดีในปี 2015 แคนนิเบิล คอร์พซ์ก็ถือเป็นวงเดทเมทัลที่สามารถขายอัลบั้ลทั่วโลกได้มากที่สุดตลอดกาล ด้วยยอดจำหน่ายกว่า 2 ล้านก๊อปปี้
อัลบั้ม

Eaten Back to Life (1990)
Butchered at Birth (1991)
Tomb of the Mutilated (1992)
The Bleeding (1994)
Vile (1996)
Gallery of Suicide (1998)
Bloodthirst (1999)
Gore Obsessed (2002)
The Wretched Spawn (2004)
Kill (2006)
Evisceration Plague (2009)
Torture (2012)
A Skeletal Domain (2014)
Red Before Black (2017)
Violence Unimagined (2021)
สมาชิก

อเล็ก เวปสเตอร์ – เบสกีตาร์ (1988–ปัจจุบัน)
พอล มาซูร์ไกวิชซ์ – กลองชุด (1988–ปัจจุบัน)
ร็อบ แบเรตต์ – กีตาร์ริทึม (1993–1997, 2005–ปัจจุบัน)
จอร์จ ฟิชเชอร์ – เสียงร้อง (1995–ปัจจุบัน)
แพท โอ' ไบรอัน – กีตาร์หลัก (1997–ปัจจุบัน)
แจ๊ค โอเวน – กีตาร์ (1988–2004)
คริส บาร์นส์ – เสียงร้อง (1988–1995)
บ๊อบ รูเซ – กีตาร์ (1988–1993)
ไทม์ไลน์

แคนนิเบิลคอปส์ ในคอนเสิร์ตที่ Innsbruck วันที่ 9 กุมภาพันธ์ 2009
แครชแบนดิคูต

| แครชแบนดิคูต |
| --- | --- |
สัญลักษณ์ แครชแบนดิคูต ดั้งเดิมในปี 1996
ประเภท:   ปาร์ตี  แพลตฟอร์ม  แข่งรถ 
ผู้พัฒนา:   นอตีด็อก (1996–99)  ยูโรคอม (2000–01)  แทรฟเลอส์เทลส์ (2001–04)  ดิมส์ (2006)  แรดิคัลเอนเตอร์เทนเมนต์ (2005–08)  โพลาร์บิต (2008–10)  วิแคเรียสวิชันส์ (2002–04, 2017)  Toys for Bob (2020–ปัจจุปัน) 
ผู้จัดจำหน่าย:   โซนี่คอมพิวเตอร์เอ็นเตอร์เทนเมนต์ (1996–2000)  ยูนิเวอร์ซัลอินเตอร์แอกทิฟสตูดิโอส์ (1996–2003)  โคนามิ (2001)  วิเวียนดิยูนิเวอร์ซัลเกมส์ (2003–04)  ซีเอร์ราเอนเตอร์เทนเมนต์ (2005–08)  แอคติวิชัน (2008–ปัจจุบัน) 
ผู้จัดสร้าง:   แอนดี เกวิน  ชาลส์ เซมบิลลาส  เดวิด ซิลเลอร์  เจสัน รูบิน  โจ เพียร์สัน 
แต่งเพลง: จอช แมนเซลล์ (มุทะโตะ มุซิกะ) (1996–99) สตีฟ ดักเวิร์ท (2000) แอนดี ไบลท์ และมาร์เทน เจาสตรา (2001) อาชิฟ ฮาคิก และทอดด์ แมสเตน (2002–03) สไปรัลเมาท์ (2004–05, 2010) มาร์ก แบริล (2005–08)
ระบบปฏิบัติการ:   เกมบอยอัดวานซ์  เกมคิวบ์  ไอโอเอส  โทรศัพท์เคลื่อนที่  เอ็นเกจ  นินเทนโด ดีเอส  นินเท็นโด สวิตช์  เพลย์สเตชัน  เพลย์สเตชัน 2  เพลย์สเตชัน 3  เพลย์สเตชัน 4  เพลย์สเตชัน 5  เพลย์สเตชันพอร์เทเบิล  ไมโครซอฟท์ วินโดวส์  วี  เอกซ์บอกซ์  เอกซ์บอกซ์ 360  เอกซ์บอกซ์วัน  เอกซ์บอกซ์ซีรีส์เอกซ์และซีรีส์เอส  ซีโบ 
ลงครั้งแรกบน: เพลย์สเตชัน
วางจำหน่ายครั้งแรก: แครชแบนดิคูต 9 กันยายน ค.ศ. 1996
จำหน่ายครั้งล่าสุด: แครชทีมรัมเบิล 20 มิถุนายน ค.ศ. 2023
แครชแบนดิคูต (อังกฤษ: Crash Bandicoot) เป็นแฟรนไชส์วิดีโอเกม เดิมทำเป็นเกมลงเครื่องเพลย์สเตชันของโซนี สร้างโดยแอนดี เกวิน และเจสัน รูบิน ระหว่างทำงานกับทีมนอตีด็อก ทำให้กับโซนี่คอมพิวเตอร์เอ็นเตอร์เทนเมนต์ ตั้งแต่เกมถูกสร้างขึ้นมา มีเกมปรากฏบนเครื่องเล่นหลากชนิด และผ่านมือนักพัฒนาหลายทีม และมีแนวเกมหลากหลายขึ้น เกมชุดนี้มีเกมทั้งหมด 18 เกมและขายได้มากกว่า 50 ล้านหน่วยทั่วโลก
เกมส่วนใหญ่ดำเนินเรื่องในดินแดนสมมุติชื่อเกาะวุมพา ดินแดนที่ตั้งอยู่ทางตอนใต้ของประเทศออสเตรเลีย แม้ว่าจะมีสถานที่หลาย ๆ แห่งที่ไม่แตกต่างไปจากที่อื่น เกมหลักเป็นเกมแพลตฟอร์ม แต่เกมภาคแยกมีหลากหลายประเภท ตัวเอกของเกมชุดนี้เป็นตัวแบนดิคูตชื่อแครช ซึ่งมีชีวิตสงบ ๆ บนเกาะวุมพา แต่ถูกปฏิปักษ์ ด็อกเตอร์นีโอ คอร์เทกซ์ ซึ่งเป็นผู้สร้างแครช และต้องการฆ่าเขา ในเกมส่วนใหญ่ แครชต้องสู้ชนะคอร์เทกซ์ และทำลายแผนการครองโลกของเขา
การปล่อย

| --- | --- |
1996: Crash Bandicoot
1997: Cortex Strikes Back
1998: Warped
1999: Team Racing
2000: Bash
2001: Wrath of Cortex
2002: Huge Adventure
2003: N-Tranced
2003: Nitro Kart
2004: Purple: Ripto's Rampage
2004: Twinsanity
2005: Tag Team Racing
2006: Boom Bang!
2007: Crash of the Titans
2008: Mind over Mutant
2008: Nitro Kart 3D
2009: Mutant Island
2010: Nitro Kart 2
2011: 
2012: 
2013: 
2014: 
2015: 
2016: 
2017: N. Sane Trilogy
2018: 
2019: 
2020: It's About Time
2021: On the Run!
2022: 
2023: Crash Team Rumble
แคทรินแห่งแลงคัสเตอร์

| แคทเธอรีนแห่งแลงคัสเตอร์ |
| --- | --- |

พระราชินีคู่สมรสแห่งกัสติยาและเลออน
ครองราชย์: ค.ศ. 1393–1406
ประสูติ: 31 มีนาคม ค.ศ. 1373 ปราสาทฮาร์ตฟอร์ดในฮาร์ตฟอร์ดเชอร์
สวรรคต: 2 มิถุนายน ค.ศ. 1418 (45 พรรษา)
ฝังพระศพ: อาสนวิหารโตเลโด แคว้นกัสติยา-ลามันชา
พระสวามี: พระเจ้าเอนริเกที่ 3 แห่งกัสติยา
พระบุตร: พระเจ้าฆวนที่ 2 แห่งกัสติยา กาตาลินา ดัชเชสแห่งบิเยนา มาริอาแห่งกัสติยา สมเด็จพระราชินีแห่งอารากอน
ราชวงศ์: แลงคัสเตอร์
พระบิดา: จอห์นแห่งกอนต์ ดยุกที่ 1 แห่งแลงแคสเตอร์
พระมารดา: กอนส์ตันซาแห่งกัสติยา ดัชเชสแห่งแลงคัสเตอร์
แคทเธอรีนแห่งแลงคัสเตอร์ สมเด็จพระราชินีแห่งกัสติยาและเลออน (อังกฤษ: Catherine of Lancaster) หรือ แคทเธอรีน แพลนทาเจเนต (อังกฤษ: Catherine Plantagenet) เป็นพระธิดาของจอห์นแห่งกอนต์ ดยุคที่ 1 แห่งแลงคัสเตอร์กับกอนส์ตันซาแห่งกัสติยา พระชายาพระองค์ที่สอง ทรงเป็นพี่น้องร่วมพระบิดาเดียวกันกับโจแอน โบฟอร์ต, พระเจ้าเฮนรีที่ 4 แห่งอังกฤษ และฟิลิปปาแห่งแลงคัสเตอร์ พระองค์อภิเษกสมรสกับพระเจ้าเอนริเกที่ 3 แห่งกัสติยาและเลออน และเป็นพระมารดาของพระเจ้าฆวนที่ 2 แห่งกัสติยา
สงครามการสืบบัลลังก์กัสติยา

แคทเธอรีนแห่งแลงคัสเตอร์เสด็จพระราชสมภพเมื่อวันที่ 31 มีนาคม ค.ศ. 1373 ที่ปราสาทฮาร์ตฟอร์ด บิดาของพระองค์คือจอห์นแห่งกอนต์ ดยุคแห่งแลงคัสเตอร์ ซึ่งเป็นพระโอรสที่มีชีวิตรอดพระองค์ที่สามของพระเจ้าเอ็ดเวิร์ดที่ 3 แห่งอังกฤษกับพระราชินีฟีลิปแห่งแอโน ส่วนมารดาของพระองค์คือกอนส์ตันซาแห่งกัสติยา ชายาคนที่สองของจอห์นแห่งกอนต์ และเป็นพระธิดาของพระเจ้าเปโดรผู้โหดเหี้ยมแห่งกัสติยากับมาริอา เด ปาดิยา จอห์นแห่งกอนต์กับกอนส์ตันซามีบุตรชายอีกหนึ่งคนชื่อว่าจอห์นซึ่งเสียชีวิตในวัยทารก แคทเธอรีนได้รับการบรรยายไว้ว่ามีผิวสีขาวและดวงตาสีฟ้า ผมของพระองค์มีสีก้ำกึ่งระหว่างสีบลอนด์แดงกับสีน้ำตาลแดง
กอนส์ตันซาแห่งกัสติยา มารดาของแคทเธอรีนเป็นพระธิดาคนโตและทายาทของพระเจ้าเปโดรแห่งกัสติยาที่ไม่มีทายาทชายไว้สืบทอดบัลลังก์  พระเจ้าเปโดรถูกเอนริเกแห่งตรัสตามารา พระอนุชาต่างมารดาซึ่งเป็นบุตรชายนอกสมรสของพระเจ้าอัลฟอนโซที่ 11 แห่งกัสติยาสังหารและยึดสิทธิ์ขึ้นครองบัลลังก์เป็นพระเจ้าเอนริเกที่ 2 จอห์นแห่งกอนต์ได้แสดงสิทธิ์ในกัสติยาและเลออนตามสิทธิ์ของภรรยาและยื่นมือเข้าไปแย่งชิงบัลลังก์กัสติยา ต่อมาเมื่อพระเจ้าเอนริเกที่ 2 สิ้นพระชนม์ในวันที่ 29 พฤษภาคม ค.ศ. 1379 ผู้ที่ขึ้นมาสืบทอดบัลลังก์กัสติยาต่อจากพระองค์คือพระเจ้าฆวนที่ 1 พระโอรส
จอห์นแห่งกอนต์ได้วางแผนการหลากหลายวิธีในการรุกรานกัสติยาเพื่ออ้างสิทธิ์ในบัลลังก์ กระทั่งในปี ค.ศ. 1386 พระองค์ได้จับมือเป็นพันธมิตรกับพระเจ้าฌูเอาที่ 1 แห่งโปรตุเกสและยกทัพขึ้นฝั่งในคาบสมุทรไอบีเรีย วันที่ 9 กรกฎาคม ค.ศ. 1386 จอห์นแห่งกอนต์กับกอนส์ตันซาพร้อมด้วยกองเรืออังกฤษ-โปรตุเกสขนาดใหญ่ล่องเรือออกจากอังกฤษไปขึ้นฝั่งที่อาโกรุญญาทางตอนเหนือของสเปนในวันที่ 29 กรกฎาคม โดยแคทเธอรีนได้ร่วมเดินทางไปสเปนพร้อมกับบิดามารดาด้วย
ตั้งแต่เดือนสิงหาคมจนถึงเดือนตุลาคม จอห์นแห่งกอนต์ได้ตั้งราชสำนักและสำนักงานสถานทูตขึ้นในโอว์แรนเซและได้รับการสวามิภักดิ์จากขุนนางกาลิเซียและเมืองส่วนใหญ่ในกาลิเซีย จอห์นมีความหวังว่าจะทำสงครามเอาชนะชาวกัสติยาได้แต่พระองค์ก็ไม่รีบร้อนที่จะทำสงครามจนส่งผลให้ต้องเสียทรัพย์จำนวนมากเป็นค่าใช้จ่ายในกองทัพ ในเดือนพฤศจิกายน พระองค์ได้พบปะกับพระเจ้าฌูเอาที่ 1 แห่งโปรตุเกสและได้บรรลุข้อตกลงร่วมกันในการลงมือรุกรานกัสติยาตอนกลางในช่วงต้นปี ค.ศ. 1387 ข้อตกลงได้รับการผนึกความแน่นแฟ้นด้วยการสมรสของพระเจ้าฌูเอาที่ 1 กับฟิลิปปาแห่งแลงคัสเตอร์ ธิดาของจอห์นที่มีกับบลานช์แห่งแลงคัสเตอร์ ชายาคนแรก
ทว่าทหารหลายคนของจอห์นเริ่มล้มป่วย เมื่อการรุกรานเริ่มต้นขึ้นอังกฤษจึงมีทหารจำนวนน้อยกว่าโปรตุเกสชาติพันธมิตร การสู้รบที่เริ่มต้นขึ้นตั้งแต่เดือนเมษายนจนถึงเดือนมิถุนายน ค.ศ. 1387 ประสบความล้มเหลว ขณะเดียวกันกองทัพอังกฤษ-โปรตุเกสได้ถูกก่อกวนโดยทหารรับจ้างชาวฝรั่งเศสของพระเจ้าฆวนแห่งกัสติยา ทหารอังกฤษส่วนหนึ่งเสียชีวิตจากโรคร้ายและความเหนื่อยล้า ขณะที่อีกส่วนหนึ่งได้ทิ้งกองทัพหนีไป
การสมรส

จอห์นตัดสินใจรับข้อเสนอยุติความขัดแย้งจากพระเจ้าฆวนที่ 1 แห่งกัสติยาที่เสนอให้ธิดาของพระองค์สมรสกับอินฟันเตเอนริเก พระโอรสของพระเจ้าฆวน เงื่อนไขข้อหนึ่งในข้อตกลงกำหนดให้กอนส์ตันซาแห่งกัสติยาสละการอ้างสิทธิ์ในบัลลังก์กัสติยารวมถึงสินเดิมติดตัวอย่างเมืองโซเรีย, อัลมาซัน, อาติเอนซา, เดซา และโมลินา ข้อตกลงได้รับข้อสรุปในวันที่ 8 กรกฎาคม ค.ศ. 1388 ที่เมืองบายอนในกัสกอญ
แคทเธอรีนสมรสกับอินฟันเตเอนริเกแห่งกัสติยาวัย 9 พรรษาที่อาสนวิหารปาเลนเซีย ต่อมาเอนริเกได้สืบทอดบัลลังก์กัสติยาหลังพระบิดาสิ้นพระชนม์ในปี ค.ศ. 1390 ปี ค.ศ. 1393 พระองค์ได้รับการประกาศว่าอยู่ในวัยที่เหมาะสมแก่การปกครองประเทศ สองสามีภรรยามีพระโอรสธิดาด้วยกันสามคน คือ
มาริอาแห่งกัสติยา (ประสูติ ค.ศ. 1401) สมรสกับพระเจ้าอัลฟอนโซที่ 5 แห่งอารากอนและเนเปิลส์
กาตาลินาแห่งกัสติยา (ประสูติ ค.ศ. 1403/1406) สมรสกับอินฟันเตเอนริเกแห่งอารากอน เคานต์แห่งอัลบูร์เกร์เกและอัมปูริอัส
พระเจ้าฆวนที่ 2 แห่งกัสติยา (ประสูติ ค.ศ. 1405)
ผู้สำเร็จราชการแผ่นดินแห่งกัสติยา

พระเจ้าเอนริเกที่ 3 ได้สิ้นพระชนม์ในปี ค.ศ. 1406 พินัยกรรมของพระองค์ระบุให้แคทเธอรีน พระมเหสีม่าย กับอินฟันเตเฟร์นันโด พระอนุชาทำหน้าที่เป็นผู้สำเร็จราชการแผ่นดินร่วมกันในช่วงที่พระเจ้าฆวนที่ 2 พระโอรสวัย 2 พรรษายังอยู่ในวัยเยาว์ สิทธิ์ในการดูแลกษัตริย์น้อยตกเป็นของขุนนางสองคนคือดิเอโก โลเปซ เด ซุญญิกา และฆวน เฟร์นันเดซ เด บาลัสโก ทว่าแคทเธอรีนไม่ต้องการปล่อยให้พระโอรสตกอยู่ในการดูแลของทั้งสอง จึงได้เตรียมการตั้งรับอยู่ที่ปราสาทอัลกาซาร์แห่งเซโกเบีย อินฟันเตเฟร์นันโดได้ช่วยเจรจาเพื่อให้แคทเธอรีนได้สิทธิ์ในการดูแลพระเจ้าฆวน
ความคิดเห็นที่ต่างกันของผู้สำเร็จราชการแผ่นดินทั้งสองส่งผลให้เกิดการแบ่งอาณาเขตกันปกครอง ต่อมาเมื่อพระเจ้ามาร์ตินที่ 1 แห่งอารากอน พระมาตุลาของอินฟันเตเฟร์นันโดสิ้นพระชนม์โดยไร้ซึ่งทายาท พระองค์ได้สืบทอดบัลลังก์อารากอนในปี ค.ศ. 1412 แม้จะยังคงทำหน้าที่เป็นผู้สำเร็จราชการแผ่นดินร่วมในกัสติยาให้พระภาติยะน้อยต่อไป เมื่อสิ้นพระชนม์ในปี ค.ศ. 1416 แคทเธอรีนได้ขึ้นเป็นผู้สำเร็จราชการแผ่นดินแต่เพียงผู้เดียว
แคทเธอรีนได้พัฒนาความสัมพันธ์กับอังกฤษที่อยู่ภายใต้การปกครองของพระเจ้าเฮนรีที่ 4 พระเชษฐาต่างมารดาของพระองค์มาตั้งแต่ปี ค.ศ. 1399 พระองค์กับพระเจ้าเฮนรีได้ส่งเสริมการค้าระหว่างกัสติยากับอังกฤษ สายสัมพันธ์กับโปรตุเกสที่ฟิลิปปา พระเชษฐภคินีต่างมารดาของพระองค์เป็นราชินีอยู่ก็พัฒนาขึ้นเช่นกัน พระองค์ยังมีส่วนช่วยในการยุติความขัดแย้งทางตะวันตกด้วยการยอมรับในดำรงตำแหน่งของสมเด็จพระสันตะปาปามาร์ตินที่ 5
การสิ้นพระชนม์ของพระเจ้าเฟร์นันโดทำให้อำนาจของแคทเธอรีนลดน้อยถอยลงเมื่อศัตรูของพระเจ้าเฟร์นันโดไม่ต้องการการสนับสนุนของพระองค์อีกต่อไป  พระองค์สละสิทธิ์ในการดูแลกษัตริย์ผู้เป็นพระโอรสหลังประสบอาการเส้นเลือดในสมองตีบ
บั้นปลายชีวิต

น้ำหนักตัวของแคทเธอรีนเพิ่มขึ้นอย่างมากจนมากเกินไป อีกทั้งโรคเกาต์และปัญหาสุขภาพอื่น ๆ ก็ยิ่งย่ำแย่ บันทึกช่วงบั้นปลายชีวิตของแคทเธอรีนที่เขียนโดยเฟร์นัน เปเรซ เด กุซมัน ซึ่งหลงเหลือมาจนถึงปัจจุบันเล่าว่าพระองค์ตัวสูงมากเมื่อเทียบกับผู้หญิงทั่วไปและมีขนาดตัวที่อ้วน ทรงมีผิวสีขาว เด กุซมันยังกล่าวอีกว่าทรงมีลักษณะท่าทางคล้ายคลึงกับผู้ชาย
พระราชินีแคทเธอรีนสิ้นพระชนม์ที่บายาโดลิดในวันที่ 2 มิถุนายน ค.ศ. 1418 ด้วยอาการเส้นเลือดในสมองแตกในวัย 45 พรรษา ร่างของพระองค์ถูกฝังเคียงข้างพระสวามีที่กาปิยาเดโลสเรเยสนูเอโบสในอาสนวิหารโตเลโด
พระเจ้าฆวนที่ 2 พระโอรสของพระองค์ได้สมรสกับอีซาแบลแห่งโปรตุเกส พระนัดดาของฟิลิปปาแห่งแลงคัสเตอร์ พระเชษฐภคินีต่างมารดาของแคทเธอรีน ทั้งคู่มีพระธิดาคือสมเด็จพระราชินีนาถอิซาเบลที่ 1 แห่งกัสติยา ซึ่งต่อมามีพระธิดาคือกาตาลินาแห่งอารากอน พระมเหสีคนแรกของพระเจ้าเฮนรีที่ 8 แห่งอังกฤษซึ่งได้รับการตั้งชื่อตามพระปัยกี (แคทเธอรีนในภาษาอังกฤษ = กาตาลินาในภาษาสเปน)
ภาพการยอมจำนนต่อจอห์นแห่งกอนต์ของซานเตียโกเดกอมโปสเตลา หญิงสาวที่นั่งอยู่บนหลังม้าคือแคทเธอรีนแห่งแลงคัสเตอร์
หลุมฝังศพของแคทเธอรีนแห่งแลงคัสเตอร์ที่อาสนวิหารโตเลโดในประเทศสเปน